कोरोना व्हायरस: या कारणांमुळे IPL लांबणीवर टाकण्याचा घ्यावा लागला निर्णय\nकल्पना करा, की IPLचे सामने सुरू आहेत. विराट कोहलीनं एकामागोमाग एक षटकार ठोकतोय पण स्टेडियम शांतच आहे. रोहित शर्मानं शतक ठोकलं, पण एकही टाळी वाजली नाही. महेंद्रसिंग धोनीनं सामना जिंकून दिला, पण कुणी त्याच्याशी हातमिळवणी केली नाही.

यंदाच्या मोसमात काहीसं असंच चित्र दिसण्याची शक्यता क्रिकेट चाहत्यांना वाटते आहे. कारण आहे कोरोना व्हायरसचा उद्रेक. 

हे सर्व होऊ नये म्हणून आयपीएलचे सामने 15 एप्रिलनंतर होतील असं बीसीसीआयने सांगितलं आहे. 

सर्व खेळाडू, चाहते आणि सर्वच जनतेच्या आरोग्याचा विचार करून IPL सामने 15 एप्रिलपर्यंत लांबणीवर टाकण्याचा निर्णय बीसीसीआयने घेतला. 

29 मार्चला मुंबईच्या वानखेडे स्टेडियमवर मुंबई इंडियन्स आणि चेन्नई सुपर किंग्स या संघांमधल्या सामन्यानं आयपीएलच्या तेराव्या मोसमाची सुरुवात होणार आहे. पण मुंबईतच बुधवारी कोरोना व्हायरसचे रुग्ण आढळून आले. जागतिक आरोग्य संघटनेनंही या विषाणूची साथ जगभर पसरल्याचं जाहीर केलं आणि आयपीएलच्या आयोजनावर प्रश्नचिन्ह उभं राहिलं. 

IPLवर कोरोना व्हायरसचं सावट

केंद्रीय आरोग्य मंत्रालयानं मोठ्या प्रमाणात गर्दी होईल अशा कार्यक्रमांचं आयोजन टाळावं अशा सूचना दिल्या आहेत, मात्र क्रीडा स्पर्धांच्या आयोजनावर थेट निर्बंध घातलेले नाहीत. 

महाराष्ट्र सरकारनं यंदा आयपीएलचे सामने प्रेक्षकांविनाच खेळवले जावेत असं आवाहन केलं आहे.

IPL मध्ये परदेशी क्रिकेटर्सही मोठ्या संख्येनं सहभागी होतात. पण जगभरात वेगवेगळ्या देशांनी व्हिसा आणि विमानसेवांवर घातलेले निर्बंध पाहता, यंदाच्या मोसमात या खेळाडूंच्या सहभागावरही प्रश्नचिन्ह उभं राहिलं आहे. 

भारताच्या परराष्ट्र मंत्रालयाचे प्रवक्ते रवीश कुमार यांनी गुरुवारी दिल्लीत पत्रकारांशी बोलताना सध्या देशांत मोठ्या क्रीडा स्पर्धा भरवायच्या की नाही, हा निर्णय आयोजकांवर सोडण्यात आल्याचं म्हटलं आहे. "आमचा सल्ला आहे, की सध्याच्या परिस्थितीत आयोजन टाळावं. पण त्यांना स्पर्धा भरवायची असेल, तर तो त्यांचा निर्णय आहे. सध्या गरज नसताना प्रवासावर बंदी घालण्यात आली आहे, पण खेळाडूंविषयी काही स्पष्ट निर्णय झालेला नाही."

बीसीसीआयची भूमिका काय आहे?

तर बीसीसीआयनंही अजून आयपीएलविषयी आपली भूमिका अधिकृतपणे मांडलेली नाही. पण बीसीसीआयचे अध्यक्ष सौरव गांगुली यांनी काही दिवसांपूर्वी इंडिया टुडेशी बोलताना म्हटलं होतंकी "ही स्पर्धा ठरल्याप्रमाणेच पार पडेल आणि बीसीसीआय...\n\ntl;dr:
कोरोना विषाणूच्या उद्रेकाच्या पार्श्वभूमीवर इंडियन प्रीमियर लीगचा तेरावा मोसम लांबणीवर टाकण्यात आला आहे.